Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 3 Pv 301/12/6606	Lučenec, 30.5.2012
EEČ : 2-47-86-2012

U Z N E S E N I E

Trestná vec:	obvinený XXXXX 
Prečin:	Vydieranie podľa § 189 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
dňa 30.9.2011 asi o 13.00 hod. z presne nezisteného miesta zavolal z mobilného telefónu č. XXXXX poškodenému XXXXX, pričom mu povedal, citujem : „ ak mi nedáš peniaze, tak ťa niekde zakopem ty buzerant, prídem ku Vám domov a ak mi Vaši nedajú peniaze, tak ich zakopem, teraz štartujem hneď ku tebe ty geco, čím u XXXXX vzbudil obavu, žeby mohol svoje hrozby uskutočniť,  

lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením vyšetrovateľa OR  PZ, OKP  Lučenec č. ORP 664/OVK-LC-2011 zo dňa 30.9.2011 bolo vznesené obvinenie okrem iného aj XXXXX  pre  zločin vydierania  podľa § 189 odsek 1   Trestného zákona, na tom skutkovom základe,  ako je uvedený vo výrokovej časti uznesenia. 

V priebehu  skráteného vyšetrovania bolo zistené, že obvinený XXXXX dňa 28.4.2012   v Lučenci zomrel.   	

Podľa § 215 Trestného poriadku , prokurátor zastaví trestné stíhanie ak je trestné stíhanie neprípustné podľa § 9  Trestného poriadku. Podľa § 9 odsek 1 písmeno d) Trestného poriadku, trestné stíhanie nemožno začať a ak už bolo začaté, nemožno v ňom pokračovať a musí byť zastavené, ak je trestné stíhanie vedené proti tomu kto umrel.  

Vzhľadom na vyššie uvedené skutočnosti bolo preto potrebné rozhodnúť tak, ako ej to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Víťaz
prokurátor